ΓΡΑΠΤΗ ΕΡΩΤΗΣΗ E-1132/01

υποβολή: Alexandros Alavanos (GUE/NGL) προς την Επιτροπή

(10 Απριλίου 2001)

Θέμα: Σύσταση νέου οργανισμού πληρωμών του ΕΓΤΠΕ στην Ελλάδα

Η Ελληνική Κυβέρνηση με το Νόμο 2892/9.3.2001 προχώρησε στη σύσταση ενός νέου Οργανισμού Πληρωμών, ο οποίος θα αναλάβει τις πληρωμές για τα προγράμματα του ΕΓΤΠΕ-Εγγυήσεις που περιλαμβάνονται στο Έγγραφο Προγραμματισμού Αγροτικής Ανάπτυξης και συγκεκριμένα τις πληρωμές για την εξισωτική αποζημίωση, την πρόωρη συνταξιοδότηση, τα αγροπεριβαλλοντικά μέτρα και την αναδάσωση. Το αιτιολογικό για τη σύσταση του νέου αυτού οργανισμού πληρωμών ήταν ότι αποτελεί απαίτηση της Επιτροπής προκειμένου να καταβάλλονται οι σχετικές δαπάνες στους δικαιούχους.

Ερωτάται η Επιτροπή:

1. Αν και η σύσταση οργανισμών πληρωμών αποτελεί αρμοδιότητα του κράτους-μέλους, η Επιτροπή έχει ταχθείπέρ του όσο το δυνατόν μικρότερου αριθμού οργανισμών πληρωμών. Έχει αλλάξει η πολιτική της Επιτροπής και συστήνει τώρα τη σύσταση ξεχωριστών οργανισμών πληρωμών για τις δράσεις που χρηματοδοτούνται από το Πρόγραμμα Αγροτικής Ανάπτυξης;

2. Σε ποιες άλλες χώρες της Ε.Ε. έχουν δημιουργηθεί ξεχωριστοί οργανισμοί πληρωμών για αυτά τα προγράμματα;

3. Για το νέο αυτό οργανισμό πληρωμών που συνέστησε η Ελλάδα θα ισχύουν οι διατάξεις του Κανονισμού (ΕΚ) 1663/95(1); Θα πρέπει να δημιουργηθεί και οργανισμός συντονισμού;

4. Η αρμοδιότητα για τις πληρωμές των εξισωτικών αποζημιώσεων ανήκει σύμφωνα με το Νόμο 2637/98 άρθρο 15 στον Οργανισμό Πληρωμών Ελέγχου Κοινοτικών Ενισχύσεων Προσανατολισμού Εγγυήσεων (ΟΠΕΚΕΠΕ) και δεν έχει τροποποιηθεί. Μπορεί ναπάρχουν δύο οργανισμοί πληρωμών με τις ίδιες νομοθετημένες αρμοδιότητες;

(1) ΕΕ L 158 της 8.7.1995, σελ. 6.

Απάντηση του κυρίου Fischler εξ ονόματος της Επιτροπής

(23 Μαΐου 2001)

Η Επιτροπή πληροφορήθηκε από τις ελληνικές αρχές, στις 25 Σεπτεμβρίου 2000, στη διάρκεια μιας αποστολής ελέγχου, τα της προσεχούς δημιουργίας ενός νέου οργανισμού πληρωμών στην Ελλάδα, ο οποίος θα αντικαταστήσει την ΓΕΔΙΔΑΓΕΠ. Ο νέος αυτός οργανισμός πληρωμών θα είναιπεύθυνος από την 1η Ιανουαρίου 2001, για όλα τα μέτρα, παλαιά και νέα, τα οποία χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) Τμήμα Εγγυήσεων.

Η δημιουργία του νέου αυτού οργανισμού πληρωμών εξαρτάται από την αρμόδια εθνική αρχή (άρθρο 1 παράγραφος 2 του κανονισμού (ΕΚ) αριθ. 1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων(1)).

Η Επιτροπή έχει διατυπώσει, ως προς το σημερινό οργανισμό πληρωμών, ορισμένες παρατηρήσεις και επιφυλάξεις, που θα ίσχυαν εφόσον ο οργανισμός συνέχιζε να είναι εγκεκριμένος από το κράτος μέλος.

Ο αριθμός των οργανισμών πληρωμών ανά κράτος μέλος ορίζεται από το άρθρο 4 παράγραφος 5 του κανονισμού (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(2).

Μέχρι στιγμής δεν έχει δημιουργηθεί κανένας διακεκριμένος νέος οργανισμός πληρωμών για τα μέτρα σχετικά με την αγροτική ανάπτυξη.

Εφόσον αυτό συμβεί στο μέλλον, οι πάσης φύσεως όροι που προβλέπονται με τον κανονισμό (ΕΚ) αριθ. 1663/95 θα πρέπει να εφαρμοστούν από κάθε νέο οργανισμό πληρωμών και για οποιοδήποτε γεωργικό μέτρο.

Το άρθρο 4 του κανονισμού (ΕΚ) αριθ. 1258/1999 και το άρθρο 2 του κανονισμού (ΕΚ) αριθ. 1663/95 προβλέπουν μόνο ένα οργανισμό συντονισμού ανά κράτος μέλος, ακόμη και ότανπάρχουν πολλοί οργανισμοί πληρωμών.

Η Επιτροπή διευκρινίζει ότι απαγορεύεται η συνύπαρξη δύο οργανισμών πληρωμών με τις ίδιες νομικές αρμοδιότητες. Όντως, κάθε νέος οργανισμός πληρωμών αρχίζει να λειτουργεί μόνο εφόσον πληρούνται οι προϋποθέσεις που προβλέπονται, μεταξύ άλλων, στο άρθρο 1 του κανονισμού (ΕΚ) αριθ. 1663/95. Επί του παρόντος και έως τις 15 Οκτωβρίου 2001 ο μόνος εγκεκριμένος οργανισμός πληρωμών είναι η ΓΕΔΙΔΑΓΕΠ.

(1) ΕΕ L 158 της 8.7.1995.

(2) ΕΕ L 160 της 26.6.1999.